Is Malema besig om die hof ’n rat voor die oë te draai? - AfriSake
Nuus > In die media > Is Malema besig om die hof ’n rat voor die oë te draai?
deur AfriSake | Jun 14, 2017
Dit volg ná Malema weens ’n oortreding van dié wet in die Bloemfonteinse landdroshof verskyn het. Malema se onderneming om die aansoek te bring, het daartoe gelei dat sy verhoor in die landdroshof tot 27 Oktober 2017 uitgestel is, hangende die Konstitusionele Hof se uitspraak in dié verband.
Die vraag wat nou ontstaan, is of Malema eenvoudig vir tyd speel om homself te kan verdedig ná hy ondersteuners in 2014 opgesweep het om land onwettig te beset, en of hy die hof doelbewus om die bos lei. Hoe dit ook al sy – dit is hoogs onwaarskynlik dat die aansoek oor die ongrondwetlikheid in Julie aangehoor en uitspraak teen September gelewer sal word, soos die media berig.
“Dit is kommerwekkend dat ’n politikus wat uitlatings in ’n hof maak wat alle strafregtelike prosesse teen hom tot stilstand bring, nie met dié onderneming voortgaan wat hy aan die hof voorgelê het nie. Sou hy nie die aansoek by die Konstitusionele Hof indien nie, mag die landdroshof sy gedrag as minagting van die hof beskou – wat hom in groter moeilikheid sal laat beland,” sê Armand Greyling, regs- en beleidsanalis by AfriSake.
Dit is sowel AfriSake as AfriForum se voorneme om enige aansoek wat Malema mag bring om die Wet op Oproerige Byeenkomste, 1956 ongrondwetlik te laat verklaar, teen te staan omdat daar geen verstaanbare rede bestaan om enigiemand te verskoon wat die publiek aanhits om geweldsmisdade of enige ander strafregtelike dade te pleeg sonder dat dié persoon tot verantwoording geroep word nie.